מרקו אסנסיו

מרקו אסנסיו ויימסן (בספרדית: Marco Asensio Willemsen; נולד ב-21 בינואר 1996) הוא כדורגלן ספרדי, המשחק בעמדת הקיצוני בפריז סן-ז'רמן ובנבחרת ספרד. מרקו אסנסיו החל את הקריירה שלו במיורקה. הוא ערך את הופעת הבכורה שלו בהפסד 1–3 לרקראטיבו ולבה, כששותף בשש הדקות האחרונות של המשחק. ב-24 בנובמבר 2014 סוכמה העברתו לריאל מדריד תמורת 3.9 מיליון יורו, כאשר השחקן נשאר במיורקה כמושאל עד לסיום עונת 2014–2015. ב-20 באוגוסט 2015, לאחר משחקי טרום העונה עם ריאל מדריד, הושאל לאספניול. לאחר עונת השאלה מוצלחת באספניול שבה ערך בכל המסגרות 37 הופעות בהן כבש ארבעה שערים ובישל 15 שערים שב מרקו אסנסיו לריאל מדריד. ב-28 ביולי 2016 ערך את הופעת הבכורה הלא רשמית שלו בריאל מדריד במשחקה נגד פריז סן-ז'רמן. ב-9 באוגוסט 2016 כבש את שערו הראשון במדי ריאל מדריד בסופר קאפ האירופי בניצחון על סביליה 2-3. ב-21 באוגוסט 2016 כבש את שערו הראשון בלה ליגה בניצחון על ריאל סוסיאדד 0–3. ב־18 באוקטובר 2016 כבש את שערו הראשון בליגת האלופות בניצחון על לגיה ורשה 1–5. ב-3 ביוני 2017 כבש את שערו הראשון בגמר ליגת האלופות בניצחון על יובנטוס 1–4. ב-17 ביוני 2017 כבש את שערו הראשון בנבחרת ספרד הצעירה בניצחון 0–5 על מקדוניה, וב-13 באוגוסט 2017 כבש את שערו הראשון בסופר קאפ הספרדי במשחק הראשון מול ברצלונה בניצחון 1–3, וכן כבש במשחק השני בניצחון 0–2. בעונת הבכורה בריאל מדריד ערך בכל המסגרות 38 הופעות בהן כבש עשרה שערים, ביניהם ברבע הגמר נגד באיירן מינכן ובגמר נגד יובנטוס, ובישל ארבעה שערים. בסוף העונה זכה עם הקבוצה באליפות הליגה ובליגת האלופות. בעונת 2017/18 עלה כמחליף בדקה ה-79 נגד פריז סן-ז'רמן במסגרת שמינית גמר ליגת האלופות בתוצאה של 1-1 ותרם שני בישולים לרונאלדו ולמרסלו בניצחון 1–3. בעונה זו כבש את שער הניצחון בחצי הגמר הראשון בין ריאל מדריד לבין באיירן מינכן במסגרת ליגת האלופות. ב-24 ביולי 2019 קרע את הרצועה הצולבת במהלך משחק מול ארסנל. ב-19 ביוני 2020, כמעט שנה לאחר הפציעה הקשה שעבר, נכנס כמחליף וכבש שער בנגיעה הראשונה בכדור, והוסיף בישול כמה דקות לאחר מכן בניצחון 0–3 על ולנסיה. ב-22 בספטמבר 2021 כבש את השלושער הראשון בקריירת המועדונים שלו בניצחונה של ריאל מדריד על קבוצתו לשעבר מיורקה 1–6. ב-7 בדצמבר כבש בליגת האלופות לעונת 21/22 את שערו הראשון ואחד משעריו הגדולים בקריירה מול אינטר מילאנו דקה אחרי שנכנס כמחליף בניצחון של ריאל מדריד 0–2 על אינטר מילאנו. ב-7 בפברואר 2022 כבש ממרחק של 23 מטרים את שער הניצחון על גרנדה. ב-19 בפברואר 2022 כבש שער מול דפורטיבו אלאבס בניצחון 0–3 ובכך שבר את שיאו שלו שהבקיע לראשונה שבעה שערי ליגה בעונה. ב-6 ביולי 2023 חתם בהעברה חופשית בפריז סן ז'רמן מליגת העל הצרפתית על חוזה לשלוש עונות. ב-29 במאי 2016 ערך אסנסיו את הופעת הבכורה שלו בנחברת ספרד, במשחק ידידות נגד נבחרת שווייץ. הוא זומן לסגל נבחרת ספרד למונדיאל 2018 וב-20 ביוני 2018 ערך את הופעת הבכורה שלו במשחק רשמי, כאשר עלה מהספסל במשחק נגד נבחרת אירן אותו ניצח 0–1. ב-11 בספטמבר 2018 כבש את שער הבכורה בנבחרת ספרד בניצחון 0–6 על נבחרת קרואטיה. באותו משחק אסנסיו הוסיף שלושה בישולים. נכלל בסגל השחקנים של נבחרת ספרד באולימפיאדת טוקיו 2020, הוא הגיע עד לגמר שם הפסיד לנבחרת ברזיל וסיים במקום השני. נכלל בסגל נבחרת ספרד לטורניר מונדיאל 2022. ריאל מדריד אליפות ספרד (3): 2016/2017, 2019/2020, 2021/2022 גביע המלך (1): 2022/2023 הסופר קאפ הספרדי (3): 2017, 2020, 2021/2022 ליגת האלופות (3): 2016/2017, 2017/2018, 2021/2022 הסופר קאפ האירופי (3): 2016, 2017, 2022 גביע העולם למועדונים (3): 2016, 2017, 2018 פריז סן-ז'רמן אליפות צרפת (1): 2023/2024 הסופר קאפ הצרפתי (1): 2023 נבחרת ספרד מדליית כסף במשחקים האולימפיים: 2020 מדיה וקבצים בנושא מרקו אסנסיו בוויקישיתוף אתר האינטרנט הרשמי של מרקו אסנסיו מרקו אסנסיו, ברשת החברתית אקס (טוויטר) מרקו אסנסיו, באתר Transfermarkt מרקו אסנסיו, באתר Fussballdaten.de (בגרמנית) מרקו אסנסיו, באתר Soccerway מרקו אסנסיו, באתר BDFutbol מרקו אסנסיו, באתר WorldFootball.net מרקו אסנסיו, באתר National Football Teams מרקו אסנסיו, באתר FootballDatabase.eu מרקו אסנסיו, באתר ESPN מערכת וואלה! ספורט‏, ריאל מדריד מאשרת: קרע ברצועה הצולבת לאסנסיו, צפוי להעדר כ-8 חודשים, באתר וואלה, 24 ביולי 2019 מדריד בטירוף: "האס חזר", "החיוך של העיר", באתר ONE‏, 19 ביוני 2020 לא חס על האקסית: שלושער לאסנסיו, 1:6 לריאל מדריד על מאיורקה, באתר וואלה, 22 בספטמבר 2021 פריז סן ז'רמן הציגה את מרקו אסנסיו ומילאן שקריניאר, באתר וואלה, 6 ביולי 2023 OFICIAL Lista de convocados para la Copa Mundial de Fútbol de la FIFA Catar 2022, באתר פדרציית הכדורגל הספרדית המלכותית, 11 בנובמבר 2022 (בספרדית)